**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

**16 straipsnis. Savivaldybės tarybos kompetencija**

4. Jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

**LIETUVOS RESPUBLIKOS**

**VISUOMENĖS SVEIKATOS PRIEŽIŪROS**

**ĮSTATYMAS**

**6 straipsnis. Savivaldybės vykdoma visuomenės sveikatos priežiūra**

1. Savivaldybės:

1) vykdo valstybines (valstybės perduotas savivaldybėms) visuomenės sveikatos priežiūros funkcijas: visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą, visuomenės sveikatos stebėseną;

**LIETUVOS RESPUBLIKOS**

**ŠVIETIMO**

**ĮSTATYMAS**

**22 straipsnis. Sveikatos priežiūra mokykloje**

1. Sveikatos priežiūros mokykloje paskirtis − saugoti ir stiprinti mokinių sveikatą, aktyviai bendradarbiaujant su jų tėvais (globėjais, rūpintojais).

2. Sveikatos priežiūra mokykloje apima Lietuvos Respublikos visuomenės sveikatos priežiūros įstatymo reglamentuotą savivaldybių vykdomą visuomenės sveikatos priežiūrą.

PATVIRTINTA

Lietuvos Respublikos sveikatos apsaugos

ministro ir Lietuvos Respublikos švietimo

ir mokslo ministro

2005 m. gruodžio 30 d.

įsakymu Nr. V-1035/ISAK-2680

**SVEIKATOS PRIEŽIŪROS MOKYKLOJE TVARKOS APRAŠAS**

6. **Sveikatos priežiūra mokyklose organizuojama** vadovaujantis šiuo aprašu ir **savivaldybių tarybų nustatyta tvarka**. Specialisto etatas steigiamas savivaldybių sveikatos priežiūros įstaigose.

7. Mokinių asmens ir visuomenės sveikatos priežiūros papildomo rėmimo (finansavimo) iš savivaldybės biudžeto lėšų tvarką nustato savivaldybės taryba.

8. **Savivaldybė**, vadovaudamasi Lietuvos Respublikos vietos savivaldos įstatymu (Žin., 1994, Nr. [55-1049](https://www.e-tar.lt/portal/lt/legalAct/TAR.D0CD0966D67F); 2000, Nr. [91-2832](https://www.e-tar.lt/portal/lt/legalAct/TAR.10AE4E66691A)) bei Lietuvos Respublikos sveikatos sistemos įstatymo (Žin., 1994, Nr. [63-1231](https://www.e-tar.lt/portal/lt/legalAct/TAR.E2B2957B9182); 1998, Nr. [112-3099](https://www.e-tar.lt/portal/lt/legalAct/TAR.E964CE7A637A)) 48 straipsniu, **gali remti mokinių sveikatos priežiūrą, steigdama visuomenės sveikatos priežiūros specialistų etatus mažesniam mokinių skaičiui.**



**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL DARBO GRUPĖS SUDARYMO**

2016 m. liepos 11 d. Nr. T1-215

Klaipėda

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu ir atsižvelgdamas į Centralizuoto vidaus audito skyriaus 2015 m. liepos 7 d. ataskaitą Nr. CVAS-A-09-06 „BĮ Klaipėdos miesto visuomenės sveikatos biuro veiklos ir lėšų panaudojimo vertinimas“:

1. Sudarau šios sudėties darbo grupę Sveikatos priežiūros organizavimo Klaipėdos miesto vaikų ugdymo įstaigose tvarkos aprašo projektui rengti:

vadovė – Audra Daujotienė, Socialinių reikalų departamento direktorė;

nariai:

Aušra Dragašienė, Švietimo skyriaus vyriausioji specialistė,

Rožė Perminienė, Sveikatos apsaugos skyriaus vyriausioji specialistė,

Nina Gendvilienė, Sveikatos apsaugos skyriaus vyriausioji specialistė.

2. Kviečiu darbo grupės veikloje dalyvauti Rasą Baliutavičiūtę, Klaipėdos miesto visuomenės sveikatos biuro Vaikų ir jaunimo sveikatos stiprinimo skyriaus vedėją; Iriną Narkevičienę, Klaipėdos Maksimo Gorkio pagrindinės mokyklos direktorę; Eugeniją Simpukienę, Klaipėdos lopšelio-darželio „Volungėlė“ direktorę; Kristiną Paulikę, Vakarų Lietuvos tėvų forumo pirmininkę.

3. Pavedu darbo grupei išanalizuoti visuomenės sveikatos priežiūros vaikų ugdymo įstaigose apimtis ir šią veiklą reglamentuojančius teisės aktus, parengti Sveikatos priežiūros organizavimo Klaipėdos miesto vaikų ugdymo įstaigose tvarkos aprašo projektą ir teikti tarybai tvirtinti iki 2015-12-30.

|  |  |
| --- | --- |
| Savivaldybės administracijos direktorius | Saulius Budinas |

Nina Gendvilienė, tel. 39 60 73

2015-09-15

***Suvestinė redakcija nuo 2014-08-27***

*Įsakymas paskelbtas: Žin. 2013, Nr.* [*109-5400*](https://www.e-tar.lt/portal/legalAct.html?documentId=TAR.7AE5ABA15260)*, i. k. 1132250ISAK000V-932*

***Nauja redakcija nuo 2013-12-31:***

*Nr.* [*V-1226*](https://www.e-tar.lt/portal/legalAct.html?documentId=0d8fb890723611e3a1f1b21417c4c75e)*, 2013-12-20, Žin. 2013, Nr. 138-6969 (2013-12-30), i. k. 2013-00077*

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**dėl VALSTYBINĖMS (VALSTYBĖS PERDUOTOMS SAVIVALDYBĖMS) VISUOMENĖS SVEIKATOS PRIEŽIŪROS FUNKCIJOMS vykdyTI REIKALINGŲ LĖŠŲ APSKAIČIAVIMO METODIKOS PATVIRTINIMO**

2013 m. spalio 11 d. Nr. V-932

Vilnius

Vadovaudamasis Lietuvos Respublikos savivaldybių biudžetų pajamų nustatymo metodikos įstatymo (Žin., 1997, Nr. [69-1743](http://www3.lrs.lt/pls/inter/dokpaieska.showdoc_l?p_id=41848); 2001, Nr. [94-3307](http://www3.lrs.lt/pls/inter/dokpaieska.showdoc_l?p_id=153434); 2008, Nr. [149-6037](http://www3.lrs.lt/pls/inter/dokpaieska.showdoc_l?p_id=334560); 2010, Nr. [145-7421](http://www3.lrs.lt/pls/inter/dokpaieska.showdoc_l?p_id=387319)) 5 straipsnio 2 dalies 1 punktu ir Lietuvos Respublikos visuomenės sveikatos priežiūros įstatymo (Žin., 2002, Nr. [56-2225](http://www3.lrs.lt/pls/inter/dokpaieska.showdoc_l?p_id=167900); 2007, Nr. [64-2455](http://www3.lrs.lt/pls/inter/dokpaieska.showdoc_l?p_id=298689); 2010, Nr. [57-2809](http://www3.lrs.lt/pls/inter/dokpaieska.showdoc_l?p_id=371475); 2011, Nr. [153-7194](http://www3.lrs.lt/pls/inter/dokpaieska.showdoc_l?p_id=413464); 2012, Nr. [154-7938](http://www3.lrs.lt/pls/inter/dokpaieska.showdoc_l?p_id=440403)) 6 straipsnio 1 dalimi,

t v i r t i n u Valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodiką (pridedama).

SVEIKATOS APSAUGOS VYTENIS POVILAS MINISTRAS ANDRIUKAITIS

PATVIRTINTA

Lietuvos Respublikos sveikatos apsaugos ministro 2013 m. spalio 11 d. įsakymu Nr. V-932

(Lietuvos Respublikos sveikatos apsaugos ministro 2013 m. gruodžio 20 d. įsakymo Nr. V-1226 redakcija)

**VALSTYBINĖMS (valstybės PERDUOTOMS SAVIVALDYBĖMS) VISUOMENĖS SVEIKATOS PRIEŽIŪROS FUNKCIJOMS vykdyTI reikalingų LĖŠŲ APSKAIČIAVIMO METODIKA**

**I. BENDROSIOS NUOSTATOS**

1. Valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodika (toliau – Metodika) nustato valstybės biudžeto lėšų, reikalingų vykdyti šioms valstybinėms (valstybės perduotoms savivaldybėms) visuomenės sveikatos priežiūros funkcijoms: visuomenės sveikatos priežiūrai savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimui, visuomenės sveikatos stebėsenai, apskaičiavimo tvarką.

2. Savivaldybės Metodikos 1 punkte nurodytas funkcijas vykdo vadovaudamosi Lietuvos Respublikos sveikatos sistemos įstatymo (Žin., 1994, Nr. [63-1231](http://www3.lrs.lt/pls/inter/dokpaieska.showdoc_l?p_id=5905); 1998, Nr. [112-3099](http://www3.lrs.lt/pls/inter/dokpaieska.showdoc_l?p_id=69452)), Lietuvos Respublikos vietos savivaldos įstatymo (Žin., 1994, Nr. [55-1049](http://www3.lrs.lt/pls/inter/dokpaieska.showdoc_l?p_id=5884); 2008, Nr. [113-4290](http://www3.lrs.lt/pls/inter/dokpaieska.showdoc_l?p_id=327811)), Lietuvos Respublikos visuomenės sveikatos priežiūros įstatymo (Žin., 2002, Nr. [56-2225](http://www3.lrs.lt/pls/inter/dokpaieska.showdoc_l?p_id=167900)) ir kitų teisės aktų, reglamentuojančių minėtų funkcijų vykdymą, nuostatomis.

3. Vadovaujantis Lietuvos Respublikos visuomenės sveikatos priežiūros įstatymo 6 straipsnio 2 dalies nuostatomis savivaldybės visuomenės sveikatos priežiūros funkcijoms vykdyti steigia visuomenės sveikatos priežiūros biudžetines įstaigas – savivaldybių visuomenės sveikatos biurus (toliau – Biurai), kurie savo veiklą vykdo atsižvelgdami į Savivaldybės visuomenės sveikatos biuro pavyzdinius nuostatus, patvirtintus Lietuvos Respublikos sveikatos apsaugos ministro 2008 m. kovo 15 d. įsakymu Nr. V-196 (Žin., 2008, Nr. [35-1253](http://www3.lrs.lt/pls/inter/dokpaieska.showdoc_l?p_id=316517)) (toliau – Nuostatai). Biurai savivaldybių bendradarbiavimo sutarties pagrindu turi teisę teikti visuomenės sveikatos priežiūros paslaugas ir kitų savivaldybių gyventojams.

4. Metodikos 1 punkte nurodytoms visuomenės sveikatos priežiūros funkcijoms vykdyti reikalingų lėšų dydis apskaičiuojamas siekiant mažinti Lietuvos visuomenės sveikatos priežiūrai skiriamų lėšų atotrūkį nuo Europos Sąjungos šalių vidurkio, kuris yra 2,9 procentai nuo bendro vidaus produkto, kai Lietuvoje 0,8 procento, tai yra 3,6 karto mažiau (http://dx.doi.org/10.1787/888932705558).

**II. LĖŠŲ, Reikalingų valstybinĖMS (valstybės perduotOMS savivaldybėms) visuomenės sveikatos priežiūros funkcijOMS vykdyti, APSKAIČIAVIMAS**

5. N-ųjų biudžetinių metų lėšų suma, skirta savivaldybėms valstybinėms (valstybės perduotoms savivaldybėms) visuomenės sveikatos priežiūros funkcijoms, nurodytoms Metodikos 1 punkte, vykdyti, apskaičiuojama pagal praeitų n-ųjų metų šių funkcijų vykdymui patvirtintą tikslinę valstybės biudžeto lėšų plano sumą, taip pat įvertinus planuojamus ateinančių n-ųjų metų valstybės ir savivaldybių biudžeto rengimo rodiklių pokyčius bei praeito laikotarpio teisinius ir finansinius pokyčius, susijusius su minėtų funkcijų vykdymu:



kur:

**LBSn** – n-ųjų biudžetinių metų lėšų suma;

**LPBSn** – praeitų n-ųjų biudžetinių metų lėšų suma. Į 2014 m. lėšų sumą papildomas lėšų poreikis (**LPP**) neįskaičiuojamas;

**LPP** – savivaldybių papildoma lėšų poreikio suma. Šią sumą savivaldybės deklaruoja Ministerijai pateikdamos paraišką (laisvos formos), kurioje turi būti pateikti lėšų poreikį pagrindžiantys skaičiavimai, atlikti vadovaujantis tai reglamentuojančiais teisės aktais. Savivaldybės paraiškas Ministerijai pateikia ne vėliau kaip iki einamųjų biudžetinių metų vasario 15 d.

6. Lėšų suma, skiriama visuomenės sveikatos priežiūrai vykdyti savivaldybių teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomiems mokiniams pagal ikimokyklinio, priešmokyklinio, pradinio, pagrindinio ir vidurinio ugdymo programas (toliau – mokinių visuomenės sveikatos priežiūra), apskaičiuojama pagal šią formulę:



kur:

**LSP** – lėšos savivaldybėms mokinių visuomenės sveikatos priežiūrai vykdyti;

**LSSPn**– n-ajai savivaldybei skirtos lėšos mokinių visuomenės sveikatos priežiūrai vykdyti.

7. Švietimo informacinių technologijų centras Ministerijai pateikia duomenis, kiek kiekvienos savivaldybės teritorijoje esančiose bendrojo ugdymo mokyklose, profesinio mokymo įstaigose, ikimokyklinio ugdymo įstaigose pagal miesto ir kaimo gyvenamąsias vietoves yra ugdomų mokinių. Dėl duomenų pateikimo Ministerija kreipiasi į Švietimo informacinių technologijų centrą oficialiu raštu. Duomenys Ministerijai pateikiami Švietimo informacinių technologijų centro raštu, kuriame nurodomas kiekvienos savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose pagal ikimokyklinio, priešmokyklinio, pradinio, pagrindinio ir vidurinio ugdymo programas ugdomų mokinių skaičius pagal miesto ir kaimo gyvenamąsias vietoves.

8. Lėšos, skirtos mokinių visuomenės sveikatos priežiūrai n-tojoje savivaldybėje, apskaičiuojamos pagal šią formulę:

**LSSPn =DFn +DPn**,

kur:

**LSSPn** – n-ios savivaldybės lėšos skirtos mokinių visuomenės sveikatos priežiūrai vykdyti;

**DFn**– n-tosios savivaldybės visuomenės sveikatos priežiūros specialistų darbo užmokestis ir valstybinio socialinio draudimo įmoka;

**DPn** – n-tosios savivaldybės kitos išlaidos, reikalingos mokinių visuomenės sveikatos priežiūrai vykdyti.

9. Visuomenės sveikatos priežiūros specialistų darbo užmokestis ir valstybinio socialinio draudimo įmoka (**DFn**)apskaičiuojama pagal šią formulę:

**DFn = (((MM/ 1000+ MK / 500) × DVID) × 12) + S**,

kur:

**DVID** – vidutinis visuomenės sveikatos priežiūros specialistų mėnesinis darbo užmokestis, apskaičiuojamas vadovaujantis Lietuvos Respublikos Vyriausybės 1993 m. liepos 8 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ bei kitais galiojančiais teisės aktais, t. y. minimalaus ir maksimalaus koeficientų aritmetinį vidurkį padauginant iš bazinės mėnesinės algos (BMA) dydžio;

**MM** – n-tosios savivaldybės mokinių, ugdomų ikimokyklinio ugdymo, bendrojo ugdymo mokyklose ir profesinio mokymo įstaigose, esančiose miesto gyvenamosiose vietovėse, pagal ikimokyklinio, priešmokyklinio, pradinio, pagrindinio ir vidurinio ugdymo programas, skaičius;

**MK** – n-tosios savivaldybės mokinių, ugdomų ikimokyklinio ugdymo, bendrojo ugdymo mokyklose ir profesinio mokymo įstaigose, esančiose kaimo gyvenamosiose vietovėse, pagal ikimokyklinio, priešmokyklinio, pradinio, pagrindinio ir vidurinio ugdymo programas, skaičius;

**1000** – koeficientas, nurodantis mokinių, ugdomų ikimokyklinio ugdymo, bendrojo ugdymo mokyklose ir profesinio mokymo įstaigose pagal ikimokyklinio, priešmokyklinio, pradinio, pagrindinio ir vidurinio ugdymo programas, skaičių, priskirtiną vienam visuomenės sveikatos priežiūros specialistui miesto gyvenamosiose vietovėse;

**500** – koeficientas, nurodantis mokinių, ugdomų ikimokyklinio ugdymo, bendrojo ugdymo mokyklose ir profesinio mokymo įstaigose pagal ikimokyklinio, priešmokyklinio, pradinio, pagrindinio ir vidurinio ugdymo programas, skaičių, priskirtiną vienam visuomenės sveikatos priežiūros specialistui kaimo vietovėse;

**S** – valstybinio socialinio draudimo įmoka (30,98 proc. nuo priskaičiuoto metinio darbo užmokesčio fondo).

*Punkto pakeitimai:*

*Nr.* [*V-886*](https://www.e-tar.lt/portal/legalAct.html?documentId=6bb78fd02cf111e4a83cb4f588d2ac1a)*, 2014-08-25, paskelbta TAR 2014-08-26, i. k. 2014-11270*

10. Visuomenės sveikatos priežiūros specialistų darbo užmokestis ir valstybinio socialinio draudimo įmoka (**DFn**) sudaro 80 proc. visossavivaldybei skirtų mokinių visuomenės sveikatos priežiūrai vykdyti lėšų sumos.

11. Kitos išlaidos(**DPn**) sudaro 20 proc.visossavivaldybei skirtos mokinių visuomenės sveikatos priežiūrai vykdyti lėšų sumos ir yra:

11.1. skirtos visuomenės sveikatos priežiūros paslaugų teikimo priemonėms (inventorius, metodinės priemonės ir kt.), reikalingoms minėtos veiklos procesui organizuoti ir įgyvendinti;

11.2. skirtos minėtos veiklos vykdymo procese dalyvaujančių asmenų kvalifikacijai tobulinti;

11.3. skirtos kitoms būtinoms išlaidoms, susijusioms su minėtos veiklos vykdymu (prekėms ir paslaugoms, darbuotojų, išskyrus visuomenės sveikatos priežiūros specialistų, darbo užmokesčiui bei jų valstybinio socialinio draudimo įmokoms);

*Punkto pakeitimai:*

*Nr.* [*V-435*](https://www.e-tar.lt/portal/legalAct.html?documentId=8c316a50c56e11e38c43fee5c144a67d)*, 2014-04-04, paskelbta TAR 2014-04-17, i. k. 2014-04540*

11.4. apskaičiuojamos pagal šią formulę:

**DPn = (20 proc. × D Fn) / 80 proc.**,

kur:

**(DPn)**– kitos išlaidos,skirtosmokinių visuomenės sveikatos priežiūrai vykdyti;

(**DFn)**– visuomenės sveikatos priežiūros specialistų darbo užmokestis ir valstybinio socialinio draudimo įmoka.

12. Bendra lėšų suma visuomenės sveikatai stiprinti ir stebėsenai vykdyti apskaičiuojama pagal šią formulę:

**LSSS = LBSn – LSP**,

kur:

**LSSS** – savivaldybių lėšų suma visuomenės sveikatai stiprinti ir stebėsenai vykdyti;

**LBSn**– n-ųjų biudžetinių metų lėšų suma savivaldybėms;

**LSP** – savivaldybių lėšų suma mokinių visuomenės sveikatos priežiūrai vykdyti.

13. Vadovaujantis Lietuvos Respublikos sveikatos apsaugos ministro 2007 m. lapkričio 15 d. įsakymu Nr. V-918 „Dėl Savivaldybės visuomenės sveikatos biure privalomų pareigybių sąrašo ir joms keliamų kvalifikacinių reikalavimų patvirtinimo“ (Žin., 2007, Nr. [121-4983](http://www3.lrs.lt/pls/inter/dokpaieska.showdoc_l?p_id=309572)) apskaičiuojamas rekomenduojamas specialistų etatų poreikis visuomenės sveikatai stiprinti ir stebėsenai vykdyti.

14.Visuomenės sveikatos priežiūros specialistų darbo užmokestis bei valstybinio socialinio draudimo įmoka, skirta visuomenės sveikatai stiprinti ir stebėsenai vykdyti (**DSn**) n-toje savivaldybėje, apskaičiuojama pagal šią formulę**:**

**DSn = (((DVID** **× E) × 12) + S)**,

kur:

**DVID** – vidutinis visuomenės sveikatos priežiūros specialistų mėnesinis darbo užmokestis, apskaičiuojamas vadovaujantis Lietuvos Respublikos Vyriausybės 1993 m. liepos 8 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr. [28-655](http://www3.lrs.lt/pls/inter/dokpaieska.showdoc_l?p_id=11249)) bei kitais galiojančiais teisės aktais, t. y. minimalaus ir maksimalaus koeficientų aritmetinį vidurkį padauginant iš bazinės mėnesinės algos (BMA) dydžio;

**E** – visuomenės sveikatos priežiūros specialistų etatų skaičius;

**S** – valstybinio socialinio draudimo įmoka, t. y. 30,98 proc. nuo priskaičiuoto metinio darbo užmokesčio fondo.

15. Kitos išlaidos (**DK**), skirtos visuomenės sveikatai stiprinti ir stebėsenai vykdyti, apskaičiuojamos pagal formulę:



kur:

**DK** – kitos savivaldybiųišlaidos, skirtosvisuomenės sveikatai stiprinti ir stebėsenai vykdyti;

**DSn**– savivaldybių visuomenės sveikatos priežiūros specialistų darbo užmokesčio ir valstybinio socialinio draudimo įmokos suma;

**LSSS** – savivaldybių lėšų suma, skirta visuomenės sveikatai stiprinti ir stebėsenai vykdyti.

16. Kitos išlaidos (**DK**) skiriamos:

16.1. visuomenės sveikatos priežiūros paslaugų teikimo priemonėms (inventorius, metodinės priemonės ir kita), reikalingoms minėtos veiklos procesui organizuoti ir įgyvendinti;

16.2. minėtos veiklos vykdymo procese dalyvaujančių asmenų kvalifikacijai tobulinti;

16.3. kitoms būtinoms išlaidoms, susijusioms su minėtos veiklos vykdymu (prekėms ir paslaugoms, darbuotojų, išskyrus visuomenės sveikatos priežiūros specialistų, darbo užmokesčiui bei jų valstybinio socialinio draudimo įmokoms).

*Punkto pakeitimai:*

*Nr.* [*V-435*](https://www.e-tar.lt/portal/legalAct.html?documentId=8c316a50c56e11e38c43fee5c144a67d)*, 2014-04-04, paskelbta TAR 2014-04-17, i. k. 2014-04540*

17. Lėšų suma kitoms išlaidoms, skirtoms visuomenės sveikatai stiprinti ir stebėsenai vykdyti, tenkanti Lietuvos vienam gyventojui per metus **(LVG**), apskaičiuojama pagal šią formulę:

**LVG = DK** / **GGS**,

kur:

**LVG**– kitų lėšų suma, skiriama vienam Lietuvos gyventojui per metus visuomenės sveikatai stiprinti ir stebėsenai vykdyti;

**DK**–kitos išlaidos, skirtosvisuomenės sveikatai stiprinti ir stebėsenai vykdyti;

**GGS** – Lietuvos Respublikos statistikos departamento nustatytas statistinis gyventojų skaičius.

18. Kitoms išlaidoms skirta lėšų suma, skirta visuomenės sveikatai stiprinti ir stebėsenai vykdyti, n-jai savivaldybei apskaičiuojama pagal šią formulę:

**LSSn =** **LVG × GGSn**,

kur:

**LSSn**– kitų lėšų suma, skirta n-jai savivaldybei visuomenės sveikatai stiprinti ir stebėsenai vykdyti;

**LVG**– kitų lėšų suma, skiriama vienam Lietuvos gyventojui per metus visuomenės sveikatai stiprinti ir stebėsenai vykdyti;

**GGSn**– Lietuvos Respublikos statistikos departamento nustatytas statistinis n-sios savivaldybės gyventojų skaičius.

19. Lėšų suma visuomenės sveikatai stiprinti ir stebėsenai savivaldybėje vykdyti apskaičiuojama pagal šią formulę:

**LSSSn = DSn** + **LSSn**,

kur:

**LSSSn**– n-tosios savivaldybės lėšų suma, skirta visuomenės sveikatai stiprinti ir stebėsenai vykdyti;

**DSn**–n-tosios savivaldybės visuomenės sveikatos priežiūros specialistų darbo užmokestis bei valstybinio socialinio draudimo įmoka visuomenės sveikatai stiprinti ir stebėsenai vykdyti;

**LSSn**– kitų lėšų suma, skirta n-jai savivaldybei visuomenės sveikatai stiprinti ir stebėti.

\_\_\_\_\_\_\_\_\_\_\_

*Priedo pakeitimai:*

*Nr.* [*V-1226*](https://www.e-tar.lt/portal/legalAct.html?documentId=0d8fb890723611e3a1f1b21417c4c75e)*, 2013-12-20, Žin., 2013, Nr. 138-6969 (2013-12-30), i. k. 2013-00077*

**Pakeitimai:**

1.

Lietuvos Respublikos sveikatos apsaugos ministerija, Įsakymas

Nr. [V-1226](https://www.e-tar.lt/portal/legalAct.html?documentId=0d8fb890723611e3a1f1b21417c4c75e), 2013-12-20, Žin., 2013, Nr. 138-6969 (2013-12-30), i. k. 2013-00077

Dėl Lietuvos Respublikos sveikatos apsaugos ministro 2013 m. spalio 11 d. įsakymo Nr. V-932 "Dėl Valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodikos patvirtinimo" pakeitimo

2.

Lietuvos Respublikos sveikatos apsaugos ministerija, Įsakymas

Nr. [V-435](https://www.e-tar.lt/portal/legalAct.html?documentId=8c316a50c56e11e38c43fee5c144a67d), 2014-04-04, paskelbta TAR 2014-04-17, i. k. 2014-04540

Dėl Lietuvos Respublikos sveikatos apsaugos ministro 2013 m. spalio 11 d. įsakymo Nr. V-932 ,,Dėl Valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodikos patvirtinimo" pakeitimo

3.

Lietuvos Respublikos sveikatos apsaugos ministerija, Įsakymas

Nr. [V-886](https://www.e-tar.lt/portal/legalAct.html?documentId=6bb78fd02cf111e4a83cb4f588d2ac1a), 2014-08-25, paskelbta TAR 2014-08-26, i. k. 2014-11270

Dėl Lietuvos Respublikos sveikatos apsaugos ministro 2013 m. spalio 11 d. įsakymo Nr. V-932 "Dėl Valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodikos patvirtinimo“ pakeitimo

****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL VISUOMENĖS SVEIKATOS PRIEŽIŪROS ORGANIZAVIMO ŠVIETIMO ĮSTAIGOSE**

2016 m. gegužės 26 d. Nr. T2-150

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos visuomenės sveikatos priežiūros įstatymo 6 straipsnio 1 dalies 1 punktu, Lietuvos Respublikos švietimo įstatymo 22 straipsniu, Sveikatos priežiūros mokykloje tvarkos aprašu, patvirtintu Lietuvos Respublikos sveikatos apsaugos ministro ir švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl Sveikatos priežiūros mokykloje tvarkos aprašo patvirtinimo“, ir Valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodika, patvirtinta Lietuvos Respublikos sveikatos apsaugos ministro 2013 m. spalio 11 d. įsakymu Nr. V-932 „Dėl Valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodikos patvirtinimo“, Klaipėdos miesto savivaldybės taryba nusprendžia:

1. Įsteigti nuo 2017 m. sausio 1 d. visuomenės sveikatos priežiūros specialistų etatus pagal mokinių, ugdomų pagal ikimokyklinio, priešmokyklinio ugdymo programas, skaičių:

1.1. nuo 50 iki 110 mokinių – 0,50 etato;

1.2. nuo 111 iki 180 mokinių – 0,75 etato;

1.3. nuo 181 iki 250 mokinių – 1,00 etato.

2. Patvirtinti Visuomenės sveikatos priežiūros organizavimo švietimo įstaigose tvarkos aprašą (pridedama).

3. Pripažinti netekusiu galios Klaipėdos miesto savivaldybės tarybos 2006 m. vasario 23 d. sprendimą Nr. T2-60 „Dėl Sveikatos priežiūros Klaipėdos miesto mokyklose tvarkos aprašo patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras | Vytautas Grubliauskas |